钦定古今图书集成/历象汇编/岁功典/第066卷 > 鹊桥仙〈七夕舟中〉 史达祖
## 钦定古今图书集成/历象汇编/岁功典/第066卷 > 鹊桥仙〈七夕舟中〉 史达祖

河深鹊冷，云高鸾远，水珮风裳缥缈。却推离恨下人
间，第一个、黄昏过了。　舟行有限，愁来无限，去去长
安渐杳。应将巧思入相思，觉泪比、银湾较少。

===夜飞鹊〈七夕〉　　　　　　赵以夫===凝云拂斜月，万籁声沈。凉露暗坠桐阴。蛾眉乞得天
孙。巧愔愔楼上穿鍼。佳期鹊桥误，到年时此夕，欢浅
愁深。人间儿女，说风流、直至如今。　河汉几曾风浪，
因景物牵情，自是人心。长记秋庭往事，钿花翦翠，钗
股分金。道人无著，正萧然、竹枕疏衾。梦回时、天淡星
稀。闲弄一曲瑶琴。